# Svetska privreda 2050. godine

# Hoće li tek zaustavljena KOVID pandemija, poput onih ranijih, promeniti privredni život u godinama koje dolaze? Istorija nas uči da su pandemije često bile prekretnica u ekonomiji i u politici. Tako je epidemija crne kuge razorila feudalizam, a neki tvrde da je španska groznica u velikoj meri ubrzala pobedu saveznika i rađanje buduće svetske supersile, Sjedinjenih Američkih Država. Međutim, pandemija kao da nema snagu svojih zloslutnih prethodnica: u preriodu pred nama, ne vide se veliki preokreti

# Stoga ne iznanađuje to što su procene međunarodnih institucija o kretanjima u svetskoj privredi do 2050. godine skoro jednoglasne. U najkraćem, procene su da će na Zemlji živeti oko deset milijardi ljudi (sada nas je osam), a svetska privreda će se utrostručiti. Ta procena je prilično pouzdana: svetska privreda u poslednjih sto godina rasla po stopi od 2,5 odsto godišnje, pa se isti rast predviđa i ubuduće. Kad je uz sve nevolja - dva svetska rata, špansku groznicu, veliku depresiju i skorašnju KOVID pandemiju svet uspeo da raste po ovoj stopi, logična je procena da je moguće da se ovakav rast (uz nove teškoće) nastavi i u periodu do 2050. godine.

# Izvor: World Bank, Growth predictions in the world

# Ali, ko će vladati svetom? Projekcije međunarodnih institucija (od Svetske banke do čuvene finansijske korporacije Blumberg) potvrđuju da će 2050. godine po ekonomskoj snazi svetom dominirati Kina, dok će udeo SAD, Nemačke, Francuske i Japana sve više opadati. Kraj dominacije SAD se očekuje početkom 2030., a do kraja 2050. godine, SAD bi lako mogla da padne i na treće mesto. Velika Britanija i Francuska bi svakako pale ispod desetog, a Italija ispod dvadesetog mesta, ustupajući mesto Meksiku, Turskoj ili Vijetnamu.

# 

# Među zvezdama u usponu, svakako je najsjajnija Kina. Ona se već sada po ekonomskoj snazi opasno približila SAD, tako da ćemo 2030. godinu, a svakako i 2050. godinu dočekati u istom ambijentu. Za njima će, ubrzanim tempom, na vrh penjati Indija, dok će ih na sve manjem rastojanju pratiti Indonezija. Pa ipak, hoće li se promeniti međunarodni svetski poredak? Do sada je najpouzdaniju procenu ekonomske snage napravila kompanija Bloomberg Economics, koristeći standardni (i najpouzdaniji) obračun, koji se zasniva na kretanju rada, kapitala i produktivnosti rada. Koristili su podatke za 39 zemalju, od SAD do Gane i dobili sledeći rezultat. Do 2050. godine među deset najvećih privreda sveta nalaziće se četiri azijske zemlje: Kina, Indija, Indonezija i Japan. Zemlje Azije, obeležene ljubičastom bojom, na velika vrata ulaze u krug najvećih svetskih privreda.

# 

# Izvor: Bloomberg

# Najveće privrede sveta sele se zapada na istok, od demokratskih zemaja ka jednopartijskim državama i autoritarnim režimima. Na taj način, ova tranzicija već utiče na globalnu politiku, privredu i na svetska tržišta.

# Hoće li Kina postati nova supersila? Sasvim je sigurno da neće ni tako brzo ni tako lako. Najpre, ako se za trenutak setimo ovakvih epizoda brzog rasta kroz istoriju, videćemo da je sličan privredni i geopolitički rast najpre postizao Sovjetski savez, još u Staljinovo doba. Na čemu se taj rast zasnivao? To je bila politika premeštanja ljudi iz sela u grad, napuštanja poljoprivrede uz snažnan rast industrije i obrazvanja. SSSR je postao supersila, pobednik u II svetskom ratu, počeo da pobeđuje u trci za osvajanje kosmosa... i onda počeo da usporava rast.

# Isti se slučaj ponovio sa Japanom tokom 70-ih godina prošlog veka, a njegov ogroman privredni rast uglavnom se zasnivao na produktivnom zapošljavanju stanovništva, a još u većoj meri na tehničkom progresu. Pa ipak, Japan nikada nije postao superila, jer su dve već postojale, za treću jednostavno nije bilo mesta. Nakon II svetskog rata, Japan je ostao pod vojnom i političkom dominacijom SAD, čime je čak i san o nekoj japanskoj dominaciji u korenu ugašen. I onda se u Japanu početkom 90-ih godina taj rast, koji je , sam od sebe usporio. Nakon decenijskih stopa privrednog rasta od oko 7% godišnje, Japan je početkom devedesetih uspeo da po razvijenosti prestigne SAD, ali ipak nikad nije posao velesila.

# Sada se na tom putu našla Kina, sa privrednim rastom od preko 12 odsto godišnje, u trajanju od skoro dve decenije. Kina je za to vreme po veličini privrede skoro dostigla SAD, ali po privrednoj razvijenosti, očito je daleko od toga: SAD ostvaruje preko šezdeset hiljada dolara po stanovniku, a Kina, svega dvanaestak, dakle pet puta manje. Uz to, da bi dostigla SAD u dohotku po stanovniku, Kina bi decenijama morala da raste po godišnjoj stopi od najmanje sedam odsto, što više niko ne očekuje: Kina je poslednji put zabeležila takav rast još pre nego što je Si Đin Ping došao na vlast, dok danas o tako dinamičnom kineskom privrednom rastu retko ko razmišlja.

# Rusija

# BDP po stanovniku, u dolarima

Ovo usporavanje privrednog rasta u Kini je nastalo iz sličnog razloga kao i ono u SSSR-u: zemlja je upala u takozvanu zamku srednjeg nivoa dohotka, kada uprkos neprekinutom toku investiranja, rast jednostavno prestaje. Uzrok tome skoro nedvosmisleno leži u institucijama: neke od njih, naročito one državne, u prvo vreme brzo i lako pokreću rast – fabrike, škole, bolnice, gradove… a uz to, pošto pravosuđe slabo funkcioniše, oštećeni ne mogu ni brzo ni lako da dođu do pravde… i u jednom trenutku, takva konstelacija počinje da usporava rast. Najsposobniji odlaze u emigraciju, a firme koje reše da o(p)stanu masovno se priklanjaju novcu iz državnog budžeta, a time i prihvataju i državnu volju i prohteve. Cena je, međutim, previsoka: umesto da dalje pokreću rast i inovacije, preduzetnici prvenstveno gledaju kako da ostanu u milosti političkih vlasti. Pritisak tada raste i na univerzitetima, pa se i istraživanja često sele u emigraciju. A cena takve politike meri se usporavanjem privrednog rasta i zaostajanjem za vodećim inovatorima u svetu. I tako se polako ostvaruje davno cinično zapadnjačko proročanstvo o nemogučnosti brzog privrednog rasta pri sve jačoj cenzuri, indoktrinaciji i represiji. To pravilo je glasilo: PC (personalni kompjuteri) i CP (koministička partija) ne mogu da cvetaju u isto vreme (PC and CP do not go well together).

# Svetske finansijske institucije redom Kini ne predviđaju rast veći od četiri ili pet odsto godišnje, a taj rast nije dovoljan da Kina ikada dostigne SAD po stepenu razvijenosti. Za to joj je potreban višedecenijski rast BDP po stopi od najmanje 6-7% godišnje.

# Međutim, ako se to nikada ne desi i Kina nikada ne dostigne SAD ni po snazi, niti po razvijenosti, to ne mora da bude kočnica da Kina u dogledno vreme postane svetska supersila. Pogledajmo: ni SSSR nikada nije dostigao ti trećinu privredne razvijenosti SAD, pa je skoro četiri decenije bio jedna od dve ravnopravne svetske supersile.

# U Kini se, međutim, nadvila druga tamna sila: počeo da se smanuje broj stanovnika. To je posledica “politike jednog deteta” kojom je Mao Ce Tung spasao Kinu od masovne gladi, ali je ova nerazumna politika sada došla na naplatu: broj stanovnika je počeo iz godine u godinu da opada, a broj novorođenih mnogo je manji od broja starijih ljudi. Ova politike je prekinuta 2016. godine, i katastrofalna demografska slika Kine se, naravno, može ublažiti, ali će za to svakako biti potrebne decenije.

# 

# Smanjenjem ponude radne snage, Kina je izgubila jedan od osnovnih pokretača privrednog rasta, pa se pažnja sve više okreće zemljama koje još uvek imaju taj sastojak neophodan za stvaranje nove supersile, a među njima su Indija i Indonezija. Treća koja ima šanse da u dalekoj budućnosti krene tim putem je Brazil.

# Pomalo je čudno kada se pogleda predviđanje da će do 2050 godine svetska supersila.postati zemlja sa preko 1,3 milijarde stanovnika i zapanjujuće niskim životnim standardom. Srpski BDP iznosi oko 10.000 dolara, a kineski (i ruski) oko 12,000 dolara po stanovniku, šta mislite, onda, koliki je indjski BNP po stanovniku? Skoro je pet puta manji od kineskog, i iznosi tek oko 2100 dolara po stanovniku. Ako još dodamo podatak iz uglednog časopisa The Economist, o tome da je pandemija Kovida u Indiji ubila između 2,2 i 9,7 miliona lјudi (!!!), onda o razvijenosti zdravstva, statistike i mnogih drugih službi možemo samo da nagađamo. Pa ipak, upravo njena starosna piramida sa stabilnim brojem mladog stanovištva daje Indiji šansu da u budućnosti postane važna ekonomska sila.

# Jednu od ključnih poluga u budućem privrednom rastu Indije svakako predstavlja povezanost sa Velikom Britanijom, njenim političkim i obrazovnim sistemom. Uz to, Indiju već godinama važi za zemlju sa najvećom ponudom kvalifikovane radne snage. Već su legendarni izveštaji o tome da u SAD u kol centrima rade Indusi, koji nisu nikad napustili domovinu. Indusi doduše, spavaju danju i rade noću, ali, za sada je to jedini način da u Indiji dobiju odlično plaćen posao! Isti izveštaji stižu od američkih radiologa, čija su radna mesta preuzeli doktori medicine iz Indije, kojima internetom stižu snimci pacijenata, kojima dijagnoza i prepisana terapija stiže iz Bombaja, Kalkute, ili već… iz nekog dela Indije. Uz to, IT industrija Indije se već udvostručila u prošloj dekadi dekadi, pre svega zahvaljujući CLOUD platformi, a naročito zahvaljujući većoj svetskoj nestašici softverskih radnika, kojima Indija očigledno raspolaže u dovoljnom broju..

# Naravno, ovakav razvoj Indije po svoj prilici neće dovesti do proizvodnog buma koji bi se poredio s “azijskim čudima” koja su zabeležena u Južnoj Koreji ili u Kini, jer je krajnje neizvesno da ce najobrazovaniji deo Indije imati snage da izvuče iz siromaštva ogroman kontingent nekvalifikovanog stanovništva. Ali ovakva predviđanja pomažu da se objasni zašto će Indija biti najbrže rastuća velika ekonomija na svetu ne samo 2022. godine i zašto ima šanse da se tu zadrži na godinama.

# Ne treba zaboraviti ni to da je čuvena grupa zemalja nazvana BRIKS (Brazil Rusija Indija i Kina) ostala bez svoja prva dva slova. Osim na svetskom fudbalskom prvenstvu, Brazil se retko pominje, a Rusija nakon započinjanja rata sa Ukrajinom ima sve manje šanse da izađe iz zamke sporog privrednog rasta u koju se zakopala nakon sve većeg oslanjanja države na naftnu industriju. Na sve to, rat je Rusiji doneo mnogostruke pakete ekonomskih sankcija, koji će po svoj prilici ostati dugo i nako što se ovaj rat završi. Razlog je jasan: poput Vijetnamskog rata, gde su SAD vodile rat a Rusija “samo stajala sa strane”, u ukrajinskom ratu Rusija je preuzela ulogu koju su tada imale SAD. A šteta koju Rusija sada trpi od sankcija vrlo je ozbiljna i velika, jer to više nije onaj SSSR, gde su se proizvodi imali domaće komponente. Ne, Rusija je sada zemlja integrisana u međunarodno tržište u kojoj i kompanije koje vade gas i naftu koriste zapadnu, uvoznu opremu, gde aviosaobraćaj u najvećoj meri (preko 90 odsto) odvija na avionima tipa Boing i Airbus, a prekid saradnje sa tim kompanijama ostavlja ruske aviokompanije bez rezervnih delova. Isto se događa u najvećem broju proizvodnih lanaca u zemlji. Kakva budućnost čeka Rusiju? Na kratak rok, sigurno neće biti ružičasto. A na dugi rok, sad institucijama koje sada ima, ni kasnije se ne može očekivati neki snažnijij privredni rast. Status supersile se ne gubi ni brzo ni lako, ali nit u izgledi nisu povoljni, barem u ovom trenutku.

# I konačno, kad pogledamo koje će zemlje biti najrazvijenije, među njima nećemo naći niti jednu od onih koje se ovde pominju kao buduće supersile. Među najravzijenijima, redosled se vrlo malo promeno, najbogatiji će biti Singapur i Hongkong, koji će pomeriti Veliku Britaniju, Švajsccarska i Austriju ka dnu kolone u kojoj se rangira deset najbogatijih zemalja sveta.

# 

# Izvor:

Zahvaljujući dvadesetogodišnjem brzom rastu Kine, i BDP po stanovniku je neprestrano rastao, da bi se ove godine izjednačio sa bruto domaćim proizvodom u Srbiji, koji iznosi oko deset hiljada dolara po stanovniku godišnje. To će omogućiti da u mnogim delovima planete započnu ubrzani procesi urbanizacije i obrazovanja, što bi u budućnosti moglo da podstakne rast koji se zasniva na tehničkom progresu. I sada, kada je kineski rast pao ispod pet odsto godišnje, za Indiju se predviđa rast BDP od 7,8 odsto godišnje.

Uz sve ove procene ne treba smetnuti sa uma da su se u svetu dešavala brojna “azijska čuda”, ali nijedno do sada nije preokrenulo istoriju. Uz to, ko god se makar amaterski bavio predviđanjem budućnosti, nikako ne bi trebalo da smetne s uma da su skoro sva velika proročanstva ipak bila – pogrešna. Kao na primer ono iz 1979, kada je prof. Fogel sa Harvarda predvideo da će Japan po premašiti SAD i ostaviti ih daleko iza sebe. Ili nobelovac Pol Samjuelson, koji je ostao poznat po osvojenoj Nobelovoj nagradi za ekonomiju i jednoj katastrofalnog grešci, u kojoj je predvideo da će Sovjetski savez ne samo opstati, već da će kroz istoriju potvrditi svoj dugoročni prosperitet.

Pa ipak, ko god da se bavi predviđanjem, bilo radom na tome, bilo čitanjem i komentarisanjem, u svakom slučaju će se naći u dobrom društvu. A da li će se navedene projekcije ostvariti? Jedna svakako hoće: koja god od nerazvijenih zemalja uspe da se temeljno urbanizuje i sagradi čvrste, demokratske institucije, osiguraće sebi da izbegne zamku srednjeg nivoa dohotka, koja je zarobila SSSR, kasnije Rusiju, a sada to lako može da se desi Indiji, Kini ili Indoneziji. Japan je tu prepreku preskočio i pokazao da je takav ishod moguć. Sada je na drugima da taj put te lekcije nauče i ponove.